User:Emildov/sandbox

= Στάλσιμο (τραγούδι) = Στάλσιμο είναι ο τίτλος του soundtrack της ελληνικής σειράς Οι Μάγισσες της Σμύρνης (2005-2006 Mega Channel). Κυκλοφορεί στον ομώνυμο δίσκο (ΜΒΙ, 2005) μαζί με τα υπόλοιπα μουσικά κομμάτια που ακούγονται στα 30 επεισόδια της σειράς. Πρόκειται για έργο μελοποιημένης ελληνικής ποίησης, καθώς οι στίχοι είναι ομότιτλο ποίημα του Διονύση Καψάλη που εμπεριέχεται στο βιβλίο του Μπαλάντες και Περιστάσεις (Εκδόσεις Άγρα, 1997). Τη μουσική συνέθεσε, ενορχήστρωσε και εκτέλεσε ο Δημήτρης Παπαδημητρίου, και η ερμηνεία έγινε από τη Φωτεινή Δάρρα.

Στίχοι
Ποιο τραγούδι, πικρός αδερφός

στη μικρή θα σε φέρει πατρίδα.

Γαλανή μου ελπίδα και φως

πάνε χρόνια και ακόμη δε σ’ είδα.

Ποιο πουλί, ποιο καλό περιστέρι

ποια λευκά με το κύμα φτερά

ποιο να στείλω της νύχτας αστέρι

να χωρίσει τα μαύρα νερά.

Ήσουν φως στο κορμί μου, πορφύρα

ήσουν άνεμος κι έγινες μοίρα.

Ποιος σκοπός θα σε φέρει κρυφός

ποιο τραγούδι, νεκρός αδερφός.

Ποιο καράβι και μαύρος καπνός

κι ανοιχτές του βυθού ανεμώνες.

Ποιος σε κλείνει βαρύς ουρανός

και ποιοι μάγοι σε πήραν χειμώνες.

Και ποια χρώματα, ποιο σιντριβάνι

την παλιά μου ανοίγουν πληγή.

Ποια πηγή όταν θα `χω πεθάνει

θα σου δώσει νερό σ’ άλλη γη.

Ήσουν φως στο κορμί μου, πορφύρα

ήσουν άνεμος κι έγινες μοίρα.

Ποια φωνή θα με βγάλει στο φως

ποιο τραγούδι, νεκρός αδερφός.

Trivia

 * 1) Το τραγούδι υπάρχει και σε ορχηστρική/instrumental έκδοση στον ίδιο δίσκο, με μικρές διαφοροποιήσεις στην ενορχήστρωση στο δεύτερο μέρος του. Επίσης, το αριστερό και το δεξί κανάλι του ήχου είναι αντιστραμμένα.
 * 2) Ο τίτλος του τραγουδιού προέρχεται ετυμολογικά από το "στέλνω". Συμβολίζει το ταξίδι, τη μετάβαση της πρωταγωνίστριας από το παρόν στο παρελθόν, και χρησιμοποιείται σε πολλές αντίστοιχες σκηνές μέσα στα επεισόδια, πέρα από τους τίτλους αρχής και τέλους.

Lost Media
Στους τίτλους αρχής και τέλους του 1ου επεισοδίου και μόνο, της σειράς, ακούγεται μια ελαφρώς διαφορετική, πιο "άδεια" εκδοχή του τραγουδιού. Πρόκειται για την αρχική μορφή του, η οποία στην πορεία συμπληρώθηκε με περισσότερα όργανα και οδηγήθηκε στη μορφή που υπάρχει στον δίσκο. Έχει ενδιαφέρον το γεγονός ότι το αρχικό ύφος της ενορχήστρωσης είχε ελαφρώς πιο ανατολίτικο χαρακτήρα καθώς συνοδευόταν από σαντούρι, το οποίο στην πορεία "θάφτηκε" και το ύφος εν τέλει έγινε πιο έντεχνο. Η έκδοση αυτή αποτελεί lost media, καθώς σώζονται μόνο τα αποσπάσματα που ακούγονται στο συγκεκριμένο επεισόδιο, και δεν έχει κυκλοφορήσει κάπου ολόκληρη.